Jy blaai in die argief vir die volksblad.
LIGTE MISTYKIES AAN NUUSFRONT
Mei 13, 2016 in Uncategorized
Merkers:die volksblad, hennie van deventer, ligte mistykies, melkbos
Geen koerant, TV-stasie, radiostasie of watter nuusmedium ook al is, helaas, immuun teen foutiewe menslike oordele nie. Meer besluite word dikwels in 24 uur in 'n redaksiekantoor geneem as in 'n minister se kantoor in 'n maand. Nie elke besluit kan suiwer wees nie. My eie koerant, Die Volksblad, het in 1966 daarin geslaag om 'n storie totaal mis te vat waaroor die wereld in beroering was. Van een van die Beatles het die aanspraak gekom dat daardie groepie mopkop-kitaarspelers uit Liverpool gewilder is as Jesus Christus. Die hoofsubredakteur van Die Volksblad het geoordeel dis godslasterlik, heiligskennis, boos en onpubliseerbaar. Die berig is snippermandjie toe pleks van die voorblad.
GOEIE OU LAPPIES
Merkers:die volksblad, hennie van deventer, lappies labuschagne, melkbos
'n Bewoë herinnering rakende my vrou, Tokkie, uit die dae van 'n jong Hennie van Deventer as waarnemende nuusredakteur en Lappies Labuschagne as hooffotograaf, soos opgeteken in In Kamera (Protea, 2003):
"Swak Piketberg! Tussen my en Lappies het harde woorde geval ('n eufemisme) en Tokkie is streng vermaan: as jy voortaan 'n persfotograaf sien, maak dat jy wegkom!"